देवास में कांग्रेस कार्यकर्ताओं ने कथित रूप से दो लोगों को पीटा, पुलिस ने बचाया  
एक पीड़ित ने खुद को मंत्री जीतू पटवारी का रिश्तेदार बताया
जीतू पटवारी ने रिश्तेदार होने से किया इनकार
पुलिस ने बड़ी मशक्कत करके दोनों को बचाया
मध्यप्रदेश के देवास में कांग्रेस कार्यकर्ताओं पर कुछ लोगों की पिटाई का आरोप लगा है. जिनकी पिटाई हुई वे खुद को मजदूर संगठन से जुड़ा बता रहे हैं.
पीड़ितों का यह भी कहना है कि कर्जमाफी के संबंध में वे किसानों की दिक्कतें बताने वहां आए थे. इस दौरान कांग्रेस कार्यकर्ताओं से उनकी कहासुनी हो गई और उन्होंने दो लोगों की पिटाई कर दी. पुलिस ने बड़ी मशक्कत करके उनको बचाया.
दोनों पक्षों के बीच पहले जमकर बहस हुई थी. इसके बाद अचानक विवाद बढ़ा और कई कार्यकर्ता दोनों लोगों को पीटने लगे.

पिटने वाले शख्स का कहना है कि वह उच्च शिक्षा मंत्री जीतू पटवारी का रिश्तेदार है, हालांकि मंत्री ने ऐसी किसी बात से इनकार किया है.